
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση και τροποποίηση της Α3α/οικ. 15230/2.10.89 
(ΦΕΚ 732/τ. Β'/89) Κοινής Απόφασης Υπουργών Προεδρίας 
της Κυβέρνησης, Οικονομικών και Υγείας, Πρόνοιας και Κοινω¬ 
νικών Ασφαλίσεων «κίνητρα για την κάλυψη των υγειονομικών 

αναγκών της υπαίθρου». 1* 

Τροποποίηση γνωστικών αντικειμένων τομέων του τμήματος Νομι¬ 
κής του Πανεπιστημίου Αθηνών..<·....· 2 

Διοίκηση και λειτουργία του Ερευνητικού Πανεπιστημιακού ινστι¬ 
τούτου Τεχνολογίας Υπολογιστών». 3 

Προσωρινή διοίκηση και λειτουργία του Ινστιτούτου Ψυχικής Υγιει¬ 
νής. .. 4 

Διοίκηση και λειτουργία του Ερευνητικού Πανεπιστημιακού Ινστι¬ 
τούτου Φυσικής Πλάσματος. 5 

Διοίκησή και λειτουργία του Ερευνητικού Πανεπιστημιακού Ινστι¬ 
τούτου Μελέτης και Αντιμετώπισης Γενετικών και Κακοήθων 

Νοσημάτων της Παιδικής Ηλικίας. 6 

Διοίκηση και λειτουργία του Ερευνητικού Πανεπιστημιακού Ινστι¬ 
τούτου Ελληνικής Συνταγματικής Ιστορίας και Συνταγματικής 
Επιστήμης. 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α/οικ. 62876 (1) 


Συμπλήρωση και τροποποίηση της Α3α/οικ. 15230/2.10.89 (ΦΕΚ 
732/τ. Β'/89) Κοινής Απόφασης Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοινωνικών Ασφαλί¬ 
σεων «κίνητρα για την κάλυψη των υγειονομικών αναγκών της 
υπαίθρου». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1397/83 «Εθνικό Σύστημα Υγείας» (ΦΕΚ 
143/τ. Α'/83). 

2. Τις διατάξεις του Ν.Δ. 67/68 (ΦΕΚ 303/τ. Α'/68). 

3. Τις διατάξεις των παρ. 1 και 9 του άρθρου 15 του Ν. 2071/92 
«Εκσυγχρονισμός και Οργάνωση Συστήματος Υγείας» (ΦΕΚ 123/τ. 
Α-/92). 

4. Τη διάταξη της παρ. 2 του άρθρου 20 του Ν. 1963/91 «τροπο¬ 
ποίηση και συμπλήρωση των διατάξεων της Φαρμακευτικής νομοθε¬ 
σίας και άλλες διατάξεις» (ΦΕΚ 138/τ. Α /91). 

5. Την αριθ. Α3α/οικ. 15230/2.10.89 (ΦΕΚ 732/τ. Β’/89) 
Κοινή Απόφαση των Υπουργών Προεδρίας της Κυβέρνησης, Οικονομι¬ 
κών και Υγείας, Πρόνοιας και Κοιν. Ασφαλίσεων, που κυρώθηκε με το 
Ν. 1881/90 (ΦΕΚ 42/τ. Α-/90). 


6. Τη διάταξη του άρθρου 27 του Ν. 2081/92 (ΦΕΚ 154/τ. 
Α/92). 

7. Την απόφαση αρ. Υ 1847/1078399/1182/0001/7.8.92 για 
ανάθεση αρμοδιοτήτων Υπουργού Οικονομικών στους Υφυπουργούς 
Οικονομικών (ΦΕΚ 525/τ. Β’/92). 

8. Τις προτάσεις των Τμημάτων, Δ/νσεων Υγιεινής και των Νοσο¬ 
κομείων της Χώρας. 

9. Την ανάγκη για αναβάθμιση της παρεχόμενης στον αγροτικό πλη¬ 
θυσμό υγειονομικής περίθαλψης, αποφασίζουμε: 

1. Συμπληρώνουμε την παρ. 1 της σχετικής (5) απόφασης και χαρα¬ 
κτηρίζουμε ως άγονα και τα πιο κάτω κατά Νομό χωριά στα οποία 
εδρεύουν Υγειονομικοί Σταθμοί, λόγω των κοινωνικών, γεωγραφικών, 
συγκοινωνιακών και οικιστικών τους συνθηκών: 

1. Νομός Αιτωλοακαρνανίας 
α. ΥΣ Κόνισκας 

β. ΥΣ Αράχωβας 
γ. ΥΣ Καταφυγίου 

2. Νομός Άρτας 
α. ΥΣ Ελάτης 

β. ΥΣ Μεγαλόχαρης 
γ. ΥΣ Ράμιας 

3. Νομός Αττικής (Νομ. Πειραιά) 
α. ΥΣ Αντικυθήρων 

4. Νομός Γρεβενών 
α. ΥΣ Σαρακίνας 
β. ΥΣ Κρανιάς 
γ. ΥΣ Ζιάκας 

δ. ΥΣ Αγ. Γεωργίου 
ε. ΥΣ Πολυνερίου 
στ. ΥΣ Τρικώμου 

ζ. ΥΣ Μεγάρου. Δύο θέσεις γιατρών, εκ των οποίων η μία για εγκα¬ 
τάσταση στην Κοινότητα Δασυλλίου και εξυπηρέτηση αυτής και λοιπών 
Κοινοτήτων Υ.Σ. - ' 

5. Νομός Δράμας 

α. ΥΣ Σιδηρονέρου 

β. ΥΣ Νικηφόρου. Δεύτερη θέση γιατρού με απόσπαση στην Ιερά 
Μονή Σινά - Μετόχι Καΐρου. Τα ευεργετήματα που προβλέπονται από 
τα εδ. α, β, γ, δ, ε και στ της παρ. 2 της σχετικής (5) απόφασης όπως 
αυτά τροποποιούνται με την παρούσα απόφαση, ισχύουν μόνο για το 
δεύτερο γιατρό που τοποθετείται στον Υ.Σ. Νικηφόρου Ν. Δράμας και 
υπηρετεί με απόσπαση στην Ιερά Μονή Σινά - Μετόχι Καΐρου. 

6. Νομός Δωδεκανήσου: 
α. ΥΣ Κάσου, 

β. ΥΣ Μεσοχωριού, 

γ. ΥΣ Μανδρακίου Νισύρου, 

δ. ΥΣ Αστυπάλαιας (2 θέσεις γιατρών). 

7. Νομός Έβρου: 

α. ΥΣ Πρωτοκκλησίου, 

β. ΥΣ Καστανεών, 
γ. ΐΣ Καμαριώτισας. 

8. Νομός Ευρυτανίας: 
α. ΥΣ Ραπτόπουλου, 
β. ΥΣ Φιδακίων. 

9. Νομός Ηλείας: 

α. ΥΣ Αμυγδαλιών, 
β. ΥΣ Χανιών Πανοπούλου, 
γ. ΥΣ Κρυόβρυσης. 

10. Νομός Ιωννίνων: 

α. ΥΣ Κεφαλόβρυσου, 
β. ΥΣ Γρεβενητίου,' 
γ. ΥΣ Μηλέας, 
δ. ΥΣ Αρτοπούλας, 
ε. ΥΣ Σενίκου, 
στ. ΥΣ Ψήνας. 

11. Νομός Καρδίτσας: 
α. ΥΣ] Καλής Κώμης, 
β. ΥΣ Δρακότρυπας, 
γ. ΥΣ Κρυοπηγής, 

δ. ΥΣ Ρεντίνας, 

ε. ΥΣ Λουτροπηγής, 

στ. ΥΣ Λεονταρίου (2 θέσεις γιατρών). 

12. Νομός Καστοριάς: 
α. ΥΣ Κλεισούρας. 

13. Νομός Κερκύρας: 

- α. ΥΣ Μαθρακίου, 

β. ΥΣ Ερεικούσας. 

14. Νομός Κοζάνης: 
α. ΥΣ Τρανόβαλτου, 
β. ΥΣ Λιβαδερού. 

15. Νομός Κυκλάδων: 
α. ΥΣ Κορώνου, 

β. ΥΣ Θηρασίας, 

γ. ΥΣ Κουφονησίων, για εξυπηρέτηση - εγκατάσταση νήσου 
Ηρακλειάς, 

δ. ΥΣ Αμοργού για εξυπηρέτηση - εγκατάσταση νήσου Σχοινούσας. 

16. Νομός Λακωνίας: 
α. ΥΣ Κοκκάλας, 
β. ΥΣ Άρνας, 

γ. ΥΣ Βελανιδιών, 

δ. ΥΣ Γεωργιτσίου για εξυπηρέτηση - εγκατάσταση Κοινότητας 
Αογγανίκου, 

ε. ΥΣ Ελαφονήσου. 

17. Νομός Λασιθίου: 
α. ΥΣ Καρυδίου, 
β. ΥΣ Χανδρά. 

18. Νομός Λέσβου: 
α. ΥΣ Μεσοτόπου, 
β. ΥΣ Βατούσας, 
γ. ΥΣ Φιλιών, 

δ. ΥΣ Ακρασίου, 
ε. ΥΣ Παλαιοχωρίου, 
στ. ΥΣ Πορτιανού, 
ζ. ΥΣ Μούδρου. 

19. Νομός Λευκάδας: 
α. ΥΣ Καλάμου, 

β. ΥΣ Κατωμερίου, 

20. Νομός Μαγνησίας, 
α. ΥΣ Ανάβρας, 

β. ΥΣ Τρικερίου (2 θέσεις γιατρών), 
γ. ΥΣ Κεραμιδιού, 
δ. ΥΣ Βρύναινας, 

21. Νομός Μεσσηνίας, 
α. ΥΣ Ραπτόπουλου. 

22. Νομός Ξάνθης: 
α. ΥΣ Ωραίου, 


β. ΥΣ Κοτύλης. 

23. Νομός Ρεθύμνης: 
α. ΥΣ.Νιθαύρεως, 

β. ΥΣ Ζωνιανών (2 θέσεις γιατρών), 
γ. ΥΣ Λιβαδίων. 

24. Νομός Σάμου: 
α. ΥΣ Καλλιθέας, 
β. ΥΣ Φούρνων, 
γ. ΥΣ Ευδήλου. 

25. Νομός Σερρών: 

α. ΥΣ Αχλαδοχωρίου, 

β. ΥΣ Αγκίστρου. Δύο (2) θέσεις γιατρών εκ των οποίων η μία για 
εξυπηρέτηση - έγκατά στάση στην Κοινότητα Προμαχώνα. 

26. Νομός Τρικάλων: 
α. ΥΣ Αγιοφύλλου, 
β. ΥΣ Καστανιάς, 
γ. ΥΣ Κατάφυτου, 

6. ΥΣ Κονισκού, 

ε. ΥΣ Νεράιδας, 
στ. ΥΣ Νεραϊδοχωρίου, 

27. Νομός Φωκίδος, 
α. ΥΣ Αθαν. Διάκου. 

28. Νομός Χανιών: 

α. ΥΣ Χώρας Σφακίων, 

β. ΥΣ Χώρας Σφακίων για εξυπηρέτηση φαραγγιού Σαμαριάς και 
εγκατάσταση στην Κοινότητα Αγ. Ρούμελης. 

29. Νομός Χίου: 
α. ΥΣ Κουρουνίων, 
β. ΥΣ Ψαρών. 

2. Μεταφέρουμε τον ΥΣ. Βραγκιανών, ο οποίος έχει χαρακτηρισθεί 
ως άγονος με τη σχετική (5) απόφαση, από το Ν. Αιτωλοακαρνανίας 
στο Ν. Καρδίτσας, αφού πλέον με την αριθ. Α3α/οικ. 6101/90 Κοινή 
Υπουργική Απόφαση που δημοσιεύθηκε στο αριθ. 254/τ. Β’/90 ΦΕΚ 
αποτελεί αποκεντρωμένη οργανική μονάδα του Κ.Υ. Μουζακίου του 
Νομού αυτού. 

3. Αποχαρακτηρίζουμε ως μη άγονο τον Υ.Σ. Χουμερίου Ν. Ρεθύ¬ 
μνης, από την ημερομηνία οριστικής παραίτησης του γιατρού που υπη¬ 
ρετεί σε αυτόν. 

4. Τροποποιούμε το εδ. β’ της παρ. 2 της σχετικής (5) απόφασης, ως 
εξής: 

«Β. Ποσό μέχρι 40.000 δρχ. εφ’ άπαξ για κάλυψη των δαπανών με¬ 
τάβασης των ιδίων και της οικογένειάς τους στον τόπο μόνιμης κατοι¬ 
κίας τους, βάσει αρχικής δήλωσης, ως εξής: 

20.000 δρχ. για τους άγαμους γιατρούς 

30.000 δρχ. για τους έγγαμους γιατρούς 

40.000 δρχ. για τους έγγαμους γιατρούς με παιδιά». 

5. Τροποποιούμε το εδ. ε της παρ. 2 της σχετικής (5) απόφασης, ως 
εξής: 

«ε. Οι διοριζόμενοι και οι ήδη υπηρετούντες στους παραπάνω Υ.Σ. 
δύνανται να υποβάλλουν αίτηση για ειδίκευση, οι μεν πρώτοι αμέσως με 
την ανάληψη υπηρεσίας σε αυτούς, οι δε δεύτεροι από την ισχύ της πα¬ 
ρούσας απόφασης, ως εξής: 

- Για το προκαταρκτικό στάδιο ειδίκευσης και για την κύρια ειδικό¬ 
τητα. 

- Για τα προκαταρκτικά στάδια ειδίκευσης α' και β’, στις περιπτώ¬ 
σεις που για την επιδιωκομενη ειδικότητα προβλέπονται περισσότερα 
από ένα (1) προκαταρκτικά στάδια ειδίκευσης. 

Το ευεργέτημα αυτό είναι ισχυρό για τους διοριζόμενους και τους ήδη 
υπηρετούντες ιατρούς, εφ’ όσον παραμείνουν στους παραπάνω Υ.Σ. για 
ένα έτος το οποίο άρχεται, για μεν τους πρώτους από την ανάληψη υπη¬ 
ρεσίας σε αυτούς, για δε τους δεύτερους από την ισχύ της παρούσας 
απόφασης». 

6. Τροποποιούμε το εδ. στ' της παρ. 2 της σχετικής (5) απόφασης, 
ως εξής: 

«στ. Οι πρόσθετες αποδοχές των εδ. α’ και γ' της παρ. 2 της παρού¬ 
σας απόφασης, καταβάλλονται στους διοριζόμενους και τους ήδη υπη¬ 
ρετούντες στους παραπάνω Υ,Σ. κάθε μήνα, για μεν τους πρώτους από 
την ανάληψη υπηρεσίας σε αυτούς, για δε τους δεύτερους από την ισχύ 
της παρούσας απόφασης. Για όσο χρονικό διάστημα οι γιατροί δεν υπη- 

ρετούν στην οργανική τους θέση, οι παραπάνω πρόσθετες αποδοχές δεν 
καταβάλλονται σε αυτούς». 

7. Κατά τα λοιπά ισχύει η σχετική (5) απόφαση/ 

8. Κάλυψη δαπάνης 

α. Από τις διατάξεις αυτής της απόφασης προκαλείται δαπάνη σε βά¬ 
ρος του Κρατικού Προϋπολογισμού ύψους 154.254.382 δρχ. περίπου 
για το οικονομικό έτος 1993 και 154.254.382 δρχ. περίπου για κα¬ 
θένα από τα επόμενα οικονομικά έτη. 

β. Για την ανωτέρω δαπάνη των 154.254.382 δρχ. έχει εγγραφεί 
πίστωση στον Κρατικό Προϋπολογισμό οικονομικού έτους 1993 ύψους 
154.254.382 δρχ. στις ομάδες των ΚΑΕ 0200 και 0700 του Ειδικού 
Φορέα 200 του Υπουργείου Υγείας, Πρόνοιας και Κοινωνικών Ασφαλί¬ 
σεων. 


3. Το αριθ. 781/21.10.1992 έγγραφο του Ινστιτούτου Τεχνολο¬ 
γίας Υπολογιστών, αποφασίζουμε: 

Άρθρο 1 
Γενικές διατάξεις 

Μέχρι να εκδοθεί το προεδρικό διάταγμα που προβλέπεται από τις 
διατάξεις των παρ. 2 και 3 του άρθρου 17 του Ν. 2083/1992 για να 
προσαρμοστεί στις διατάξεις του άρθρου αυτού το Ερευνητικό Πανεπι¬ 
στημιακό Ινστιτούτο Τεχνολογίας Υπολογιστών, που προβλέπεται από 
το Π.Δ. 9/1985 (Ά 6), και τα άρθρα 10 του Ν. 1771/1988 (Α' 71) 
και 112 του Ν. 1892/1990 (Α’ 101), η διοίκηση και η εν γένει λει¬ 
τουργία ασκείται από το διευθυντή αυτού και προσωρινό διοικητικό συμ¬ 
βούλιο κατά τα οριζόμενα στην απόφαση αυτή. 


Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από 1.1.1993. 

Αθήνα, 19 Δεκεμβρίου 1992 

Ο ΥΠΟΥΡΓΟΙ , 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ . 

Δ. ΣΙΟΥΦΑΣ 
- φ - 

Αριθ. Β1/470 (2) 

Τροποποίηση γνωστικών αντικειμένων τομέων του τμήματος Νομικής 
του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1: Τις διατάξεις: α) του άρθρου 6 παρ. 4 του Ν. 1268/1982 «για τη 
δομή και λειτουργία των Ανωτάτων Εκπαιδευτικών Ιδρυμάτων» (Α' 
87) όπως η διάταξη αυτή συμπληρώθηκε με το άρθρο 48 παρ. Ιστ' του 
Ν. 1404/1983 «Δομή και λειτουργία των Τεχνολογικών Εκπαιδευτι¬ 
κών Ιδρυμάτων», (Α’ 173), β) του άρθρου 27 του Ν. 2081/92 (Α' 
154). 

2. Τη γνώμη της Γενικής Συνέλευσης του Τμήματος Νομικής του 
Πανεπιστημίου Αθηνών (συνεδρίαση της 29.6.1992), αποφασί¬ 
ζουμε: 

1. Το γνωστικό αντικείμενο «Δίκαιο της Κοινωνικής Ασφάλειας», το 
οποίο καλύπτεται από τον Τομέα Β’ Ιδιωτικού Δικαίου του τμήματος 
Νομικής του Πανεπιστημίου Αθηνών, σύμφωνα με την υπουργική από¬ 
φαση Β1/300/1983 (Β' 105), μεταφέρεται και καλύπτεται από την 
ισχύ της απόφασης αυτής, από τον Τομέα Δημοσίου Δικαίου. 

2. Από τις διατάξεις αυτής της απόφασης δεν προκαλείται δαπάνη σε 
βάρος του πρακτικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


♦ 


Αριθ. Β1/615 (3) 

Διοίκηση και λειτουργία του Ερευνητικού Πανεπιστημιακού Ινστιτούτου 
Τεχνολογίας Υπολογιστών». 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

■··■ Έχοντας υπόψη: 

1. Τις διατάξεις: α) του άρθρου 17 παρ. 10 του Ν. 2083/1992 «Εκ- 
συγχρονισμός της Ανώτατης Εκπαίδευσης» (Α' 159) και β) του άρθρου 
29Α του Ν. 1558/1985 όπως αυτό προστέθηκε με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, τροποποίηση 
των διατάξεων του Ν·. 1712/1987 για τον εκσυγχρονισμό των επαγ¬ 
γελματικών οργανώσεων και άλλες διατάξεις» (Α' 154). 

2. Το γεγονός ότι από τις διατάξεις της απόφασης αυτή δεν προκα- 
λείται δαπάνη σε βάρος του Κρατικού Προϋπολογισμού. 


Άρθρο 2 
Διοίκηση 

1. Το προσωρινό διοικητικό συμβούλιο του Ινστιτούτου είναι πεντα¬ 
μελές και αποτελείται από: 

α) Το διευθυντή του Ινστιτούτου, ως Πρόεδρο 
β) Τον Πρόεδρο του Τμήματος Η/Υ και Πληροφορικής του Παν/ 
μίου Πατρών 

γ) Τον Προϊστάμενο του Εργαστηρίου Ψηφιακών Συστημάτων του 
Ινστιτούτου 

δ) Τον Προϊστάμενο του Υπολογιστικού Κέντρου του Ινστιτούτου και 
ε) Τον αναπληρωτή διευθυντή του Ινστιτούτου (άρθρο 3 παρ. 5 του 
Π.Δ. 9/85 (Α' 6). | 

2. Το προσωρινό διοικητικό συμβούλιο αποφασίζει για ί<άθε θέμα που 
αφορά στη διοίκηση και λειτουργία του Ινστιτούτου, στη διαχείριση της 
περιουσίας και στη διάθεση των πόρων αυτού καθώς και για κάθε ενέρ¬ 
γεια που σχετίζεται με την εκπλήρωση των σκοπών του, σύμφωνα με τις 
ιδρυτικές του διατάξεις και τις διατάξεις του άρθρου 17 του Ν. 2083/ 
1992. 

Ειδικότερα το διοικητικό συμβούλιο: 

α) Χαράζει τη γενική ερευνητική και τεχνολογική πολιτική του Ινστι¬ 
τούτου. 

β) Εποπτεύει, ελέγχει και κατευθύνει τις υπηρεσίες του Ινστιτούτου, 
γ) Αποφασίζει την πρόσληψη του αναγκαίου προσωπικού του Ινστι¬ 
τούτου, εφόσον υπάρχουν στον προϋπολογισμό σχετικές πιστώσεις, 
δ) Καθορίζει την οικονομική πολιτική του Ινστιτούτου, 
ε) Αποφασίζει, ύστερα από εισήγηση του διευθυντή το πλαίσιο οργά¬ 
νωσης και λειτουργίας των υπηρεσιών του Ινστιτούτου, 
στ) Καταρτίζει τον κανονισμό λειτουργίας του Ινστιτούτου. 

3. Ο Διεθυντής του Ινστιτούτου: 

α) Εκπροσωπεί το Ίδρυμα στα Δικαστήρια, στις Αρχές και στις σχέ¬ 
σεις του με κάθε τρίτο. 

β) Συγκαλεί το Διοικητικό Συμβούλιο. 

γ) Συντάσει το ερευνητικό και αναπτυξιακό πρόγραμμα του Ινστιτού¬ 
του και το υποβάλλει για έγκριση στο Διοικητικό Συμβούλιο. 

δ) Φροντίζει για την κατάρτιση του προϋπολογισμού, απολογισμού 
και ισολογισμού και τους υποβάλλει για έγκριση στο Διοικητικό Συμ¬ 
βούλιο. 

ε) Δίνει εντολή για την πληρωμή κάθε δαπάνης, 
στ) Προΐσταται του προσωπικού του Ινστιτούτου, 
ζ) Υπογράφει τα έγγραφα του Ινστιτούτου. 

4. Το Διοικητικό Συμβούλιο, ύστερα από πρόταση του Διευθυντή 
μπορεί να παρέχει γενική ή ειδική εξουσιοδότηση εκπροσώπησης του Ιν¬ 
στιτούτου σ’ ένα ή περισσότερα μέλη του Διοικητικού Συμβουλίου ή σε 
υπαλλήλους του. Με την ίδια διαδικασία ο Διευθυντής μπορεί να μεταβι¬ 
βάζει ορισμένες αρμοδιότητές του σε προϊσταμένους των υπηρεσιών του 
Ινστιτούτου. 

5. Ο Διευθυντής όταν απουσιάζει ή κωλύεται αναπληρώνεται από τον 
αναπληρωτή διευθυντή του Ινστιτούτου. 

Άρθρο 3 

Διοικητική - Οικονομική αυτονομία 

1. Το Ινστιτούτο, το οποίο δεν ανήκει στο δημόσιο τομέα, σύμφωνα 
με το άρθρο 17 παρ. 1 του Ν. 2083/1992, έχει διοικητική και οικονο¬ 
μική αυτονομία. 

2. Το Ινστιτούτο συνδέεται με το Τμήμα Μηχανικών Ηλεκτρονικών 
Υπολογιστών και Πληροφορικής του Πανεπιστημίου Πατρών. 

3. Το Ινστιτούτο εποπτεύεται από το Πανεπιστήμιο Πατρών και τον 
Υπουργό Εθνικής Παιδείας και Θρησκευμάτων. Η εποπτεία του Πανε¬ 
πιστημίου Πατρών ασκείται μέσω του διευθυντή του Ινστιτούτου και του 
προσωρινού διοικητικού συμβουλίου. Η εποπτεία του Υπουργού Εθνι¬ 
κής Παιδείας και Θρησκευμάτων περιλαμβάνει οικονομικό, διαχειρι¬ 
στικό και διοικητικό έλεγχο, σχετικά με τη νομιμότητα των πράξεων 
και ενεργειών των οργάνων διοίκησής του. 

Άρθρο 4 

Προσωπικό 

Η διάκριση του προσωπικού σε κατηγορίες, τα προσόντα, η διαδικα¬ 
σία και η σχέση πρόσληψης, το ύψος των αποδοχών ή των οποιωνδή- 
ποτε απολαβών και κάθε άλλη σχετική λεπτομέρεια ορίζονται με από¬ 
φαση του Διοικητικού Συμβουλίου, ύστερα από εισήγηση του διευθυντή. 

Άρθρο 5 

Οικονομική διαχείριση 

Οι διατάξεις που αναφέρονται στους πόρους, στη διαχείριση και στους 
οικονομικούς ελέγχους του Ινστιτούτου, σύμφωνα με τις ισχύουσες πριν 
το Ν. 2083/1992 διατάξεις, εξακολουθούν να έχουν εφαρμογή και 
κατά τη μεταβατική περίοδο. 

Άρθρο 6 

Αποδοχές διευθυντή 

Οι αποδοχές του διευθυντή του Ινστιτούτου, το ύψος των οποίων δεν 
μπορεί να υπερβαίνει κατά μήνα το σύνολο των πάσης φύσεως τακτικών 
αποδοχών του, καθορίζεται με απόφαση του Διοικητικού Συμβουλίου 
του Ινστιτούτου Τεχνολογίας Υπολογιστών, εφόσον υπάρχουν εξασφα¬ 
λισμένες οι αναγκαίες πιστώσεις. 

Άρθρο 7 

Μεταβατικές διατάξεις 

1. Το πάσης φύσεως προσωπικού που έχει προσληφθεί στο Ινστιτούτο 
μέχρι τη δημοσίευση του νόμου 2083/1992 συνεχίζει να προσφέρει τις 
υπηρεσίες του μέχρι να λήξει η σύμβασή του ή να ολοκληρωθεί το έργο 
του. 

2. Θέματα που τυχόν ανακύπτουν κατά τη μεταβατική περίοδο λει¬ 
τουργίας του Ινστιτούτου ρυθμίζονται με αποφάσεις του Διοικητικού 
Συμβουλίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-+- 

Αριθ. Β1/742 (4) 

Προσωρινή διοίκηση και λειτουργία του Ινστιτούτου Ψυχικής Υγιεινής. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 10 του Ν. 2083/1992 «Εκσυγ¬ 
χρονισμός της Ανώτατης Εκπαίδευσης» (Α’ 159). 

2. Τις διατάξεις του άρθρου 27 του Ν. 2081/1992 «Ρύθμιση του θε¬ 
σμού των-Επιμελητηρίων, τροποποίηση των^διατάξεων του Ν. 1712/ 
1987 για τον εκσυγχρονισμό των επαγγελματικών οργανώσεων και 
άλλες διατάξεις» (Α' 154) και την αριθ. 550/7.10.1992 εγκύκλιο της 
•Γραμματείας του Υπουργικού Συμβουλίου κατ’ εφαρμογή των οποίων 
βεβαιούται ότι δεν προκαλείται δαπάνη σε βάρος του κρατικού προϋπο¬ 
λογισμού. 

3. Το αριθ. Β1/559/29.9.92 έγγραφο του Υπουργείου Εθνικής 


Παιδείας και Θρησκευμάτων και το αριθ. 163/2.11.92 έγγραφο του 
Ερευνητικού Πανεπιστημιακού Ινστιτούτου Ψυχικής Υγιεινής, αποφα¬ 
σίζουμε: 

Άρθρο 1 

Μέχρι να εκδοθεί το Προεδρικό Διάταγμα που προβλέπεται από τις 
διατάξεις των παρ. 2 και 3 του άρθρου 17 του Ν. 2083/1992 για την 
προσαρμογή των διατάξεων που διέπουν το Ινστιτούτο Ψυχικής Υγιει¬ 
νής το οποίο προβλέπεται από το Π.Δ. 268/89 (Α' 128) και τις διατά¬ 
ξεις των άρθρων 10 του Ν. 1771/1988 (Α' 71) και 112 του Ν. 1892/ 
1990 (Α' 101), η διοίκηση και η εν γένει λειτουργία αυτού ασκείται 
σύμφωνα με τα οριζόμενα στα επόμενα άρθρα. 

Άρθρο 2 

1. Η διοίκηση του Ινστιτούτου ασκείται από το διευθυντή και προσω¬ 
ρινό διοικητικό συμβούλιο, το οποίο απαρτίζεται από: 

α) Το διευθυντή του Ινστιτούτου, ως Πρόεδρο 
β) Τα μέλη του Επιστημονικού Συμβουλίου που προβλέπονται από 
τις διατάξεις του άρθρου 4 του Π.Δ. 268/89 (Α' 128) και 

γ) Από έναν εκπρόσωπο των Ερευνητών του Ινστιτούτου, ο οποίος 
εκλέγεται από το σύνολο των Ερευνητών του Ινστιτούτου με άμεση κα¬ 
θολική ψηφοφορία. 

2, Το Διοικητικό Συμβούλιο του Ινστιτούτου, ασκεί τις εξής αρμοδιό¬ 
τητες: 

α) Εποπτεύει και ελέγχει το Ινστιτούτο. * 
β) Χαράσσει τη γενική ερευνητική και τεχνολογική πολιτική του Ιν¬ 
στιτούτου. 

γ) Προσλαμβάνει το προσωπικό του Ινστιτούτου, καθορίζει την εργα¬ 
σιακή σχέση πρόσληψής του και αποφασίζει για τα θέματα της υπηρε¬ 
σιακής του κατάστασης, πειθαρχίας και αποδοχών του. 
δ) Καθορίζει την οικονομική πολιτική του Ινστιτούτου. 

3) Ο διευθυντής του Ινστιτούτου ασκεί τις ακόλουθες αρμοδιότη¬ 
τες: 

α) Εκπροσωπεί το Ινστιτούτο και διευθύνει όλες τις υπηρεσίες του. 
β) Προεδρεύει και εισηγείται στις συνεδριάσεις του διοικητικού συμ¬ 
βουλίου. 

γ) Συντάσσει το ερευνητικό και αναπτυξιακό πρόγραμμα του Ινστι¬ 
τούτου και το υποβάλλει για έγκριση στο διοικητικό συμβούλιο. 

δ) Καταρτίζει τον προϋπολογισμό του Ινστιτούτου και τον υποβάλλει 
για έγκριση στο διοικητικό συμβούλιο. 

4. Τα σχετικά με τη σύγκληση και την εν γένει λειτουργία του διοικη¬ 
τικού συμβουλίου καθορίζει με απόφασή του κατά την πρώτη του συνε¬ 
δρίαση. 

5. Κατά την πρώτη του συνεδρίαση το διοικητικό συμβούλιο ορίζει 
ένα εκ των μελών του ως αναπληρωτή του διευθυντή ο οποίος και ανα¬ 
πληρώνει το διευθυντή απόντα ή κωλυόμενο. 

Άρθρο 3 

Οι κατηγορίες του προσωπικού του Ινστιτούτου, τα προσόντα, η δια¬ 
δικασία και η σχέση πρόσληψής του, το ύψος των αποδοχών ή της αμοι¬ 
βής ή των οποιονδήποτε απολαβών του, καθώς και κάθε άλλη σχετική 
λεπτομέρεια ορίζονται με απόφαση του διοικητικού συμβουλίου, ύστερα 
από εισήγηση του διευθυντή. 

Άρθρο 4 

Οι διατάξεις των άρθρων 2 και 10 του Π.Δ. 268/89 που αναφέρο- 
νται στους σκοπούς, στη χρηματοδότηση και στη διαχείριση των εσόδων 
του Ινστιτούτου εξακολουθούν να ισχύουν και κατά τη μεταβατική πε¬ 
ρίοδο. 

Άρθρο 5 

Οι αποδοχές του διευθυντή του Ινστιτούτου, το ύψος των οποίων δεν 
μπορεί να υπερβαίνει κατά μήνα το σύνολο των πάσης φύσεως τακτικών 
αποδοχών του, καθορίζεται με απόφαση του Διοικητικού Συμβουλίου 
του Ινστιτούτου Ψυχικής Υγιεινής, εφόσον υπάρχουν εξασφαλισμένες'οι 
αναγκαίες πιστώσεις. 

Άρθρο 6 

Το πάσης φύσεως προσωπικό που έχει προσληφθεί στο Ινστιτούτο μέ¬ 
χρι τη δημοσίευση του Ν. 2083/1992 συνεχίζει να προσφέρει τις υπη- 




ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


7093 


ρεσίες του μέχρι να λήξει η σύμβασή του ή η μίσθωση έργου τους. 

Άρθρο 7 

Θέματα που τυχόν ανακύπτουν κατά τη μεταβατική περίοδο λειτουρ¬ 
γίας του Ινστιτούτου ρυθμίζονται με αποφάσεις του διοικητικού συμβου¬ 
λίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Β1/740 (5) 

Διοίκηση και λειτουργία του Ερευνητικού Πανεπιστημιακού Ινστιτούτου 
Φυσικής Πλάσματος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 28 παρ. 17 και 20 του Ν. 2083/92 
(Α' 159) και β) του άρθρου 29 του Ν. 1558/1986 όπως αυτό προστέ¬ 
θηκε με το άρθρο 27 του Ν. 2081/92 (Α 154). 

2. Το έγγραφο Β1/560/29.9.92 με το οποίο ζητήθηκε η γνώμη 
της Γενικής Συνέλευσης του Τμήματος Φυσικής της Σχολής Θετικών 
Επιστημών του Πανεπιστημίου Κρήτης και ότι έχει παρέλθει άπρακτη η 
προθεσμία που ορίζουν οι διατάξεις του άρθρου 50 παρ. 3 του Ν. 
1268/82 και 

3. Το γεγονός ότι από τις διατάξεις της απόφασης αυτής δεν προκα- 
λεϊται δαπάνη σε βάρος του Κρατικού Προϋπολογισμού, αποφασί¬ 
ζουμε: 

Άρθρο 1 
Γενικές Διατάξεις 

Μέχρι να εκδοθεί το προεδρικό διάταγμα που προβλέπεται από τις 
διατάξεις των παρ. 2 και 3 του άρθρου 17 του Ν. 2083/92 για να προ¬ 
σαρμοστεί στις διατάξεις του άρθρου αυτού το προβλεπόμενο από το άρ¬ 
θρο 28 παρ. 20 του ίδιου νόμου Ερευνητικό Πανεπιστημιακό Ινστιτούτο 
(ΕΠΙ) Φυσικής Πλάσματος, η διοίκηση και η εν γένει λειτουργία του 
ασκείται από τον προσωρινό διευθυντή αυτού κατά τα οριζόμενα στην 
απόφαση αυτή. 

Άρθρο 2 
Διοίκηση 

1. Με την επιφύλαξη των διατάξεων της παρ. 2 του παρόντος άρθρου 
ο προσωρινός διευθυντής αποφασίζει για κάθε θέμα που αφορά στη διοί¬ 
κηση και λειτουργία του Ινστιτούτου, στη διαχείριση της περιουσίας και 
των πόρων αυτού καθώς και για κάθε ενέργεια που σχετίζεται με την 
εκπλήρωση των σκοπών του, όπως αυτοί καθορίζονται στο πρώτο εδά¬ 
φιο της παρ. 20 του άρθρου 28 του Ν. 2083/92. 

Ειδικότερα ο προσωρινός διευθυντής. 

α. Διευθύνει το Ινστιτούτο και μεριμνά για την οργάνωση και την εύ¬ 
ρυθμη λειτουργία του. 

β. Εκπροσωπεί το Ινστιτούτο στα Δικαστήρια στις Αρχές και στις 
σχέσεις του με κάθε τρόπο. 

γ. Καταρτίζει το πλαίσιο της ερευνητικής δραστηριότητας και καθο¬ 
ρίζει τις διαδικασίες αξιολόγησης, επιλογής και χρηματοδότησης ερευ¬ 
νητικών έργων. 

δ. Συντονίζει τις διάφορες ερευνητικές δραστηριότητες και λαμβάνει 
τα αναγκαία μέτρα για την εύρυθμη λειτουργία τους. 

ε. Φροντίζει για την κατάρτιση του προϋπολογισμού, απολογισμού 
και ισολογισμού του Ινστιτούτου. 

στ. Αναζητεί πηγές χρηματοδότησης και ενεργεί κάθε πράξη που εί¬ 
ναι απαραίτητη για την εξασφάλιση χρηματικών πόρων. 

ζ. Αποδέχεται τις κάθε είδους επιχορηγήσεις, δωρεές και εισφορές 
τρίτων και καθορίζει τους ειδικότερους όρους αποδοχής και διάθεσής 
τους. 

η. Αποφασίζει για την πρόσληψη του αναγκαίου προσωπικού, εφόσον 
υπάρχουν στον προϋπολογισμό του Ινστιτούτου οι σχετικές πιστώσεις, 
θ. Υπογράφει τα έγγραφα του Ινστιτούτου. 

2. Για την άσκηση των κατά την προηγούμενη παράγραφο αρμοδιο¬ 


τήτων ο προσωρινός διευθυντής επικουρείται στο έργο του από επιστη¬ 
μονικό συμβούλιο το οποίο αποτελείται από: 

α) Τον προσωρινό διευθυντή του Ινστιτούτου ως Πρόεδρο, 
β) ε) Τέσσερα (4) μέλη ΔΕΠ του Τμήματος Φυσικής της Σχολής θε¬ 
τικών Επιστημών του Πανεπιστημίου Κρήτης που ορίζονται από τη Γε¬ 
νική Συνέλευση του Τμήματος με την Ειδική Σύνθεσή της 
στ) Ενα (1) εκπρόσωπο του φορέα που χρηματοδοτεί την επιστημονική 
έρευνα του Ινστιτούτου κατά τα οριζόμενα στο άρθρο 3 παρ. 2 της από¬ 
φασης αυτής. 

Το επιστημονικό συμβούλιο διατυπώνει τη γνώμη του για όλα τα θέ¬ 
ματα που αφορούν το Ινστιτούτο και για τα οποία ο προσωρινός διευθυ¬ 
ντής ζητεί τη γνώμη του. 

Ειδικότερα το Επιστημονικό Συμβούλιο διατυπώνει τη γνώμη του 
για: 

α) Την κατάρτιση των ερευνητικών προγραμμάτων και τη μακρο¬ 
χρόνια στρατηγική πορεία του Ινστιτούτου, 
β) Την πρόσληψη του αναγκαίου προσωπικού, 
γ) Την κατάρτιση του προϋπολογισμού απολογισμού, ισολογισμού 
και γενικότερα της οικονομικής πολιτικής του Ινστιτούτου 

δ) Την αξιολόγηση, επιλογή και χρηματοδότηση ερευνητικών προ¬ 
γραμμάτων του Ινστιτούτου και 

ε) Το ύψος των αποδοχών του προσωρινού διευθυντή, του αναπλη¬ 
ρωτή διευθυντή και του λοιπού προσωπικού, εφόσον υπάρχουν στον 
προϋπολογισμό οι αναγκαίες πιστώσεις. 

Οι αποδοχές του προσωρινού διευθυντή του Ινστιτούτου και του ανα¬ 
πληρωτή του εφόσον έχει την ιδιότητα του μέλους ΔΕΠ δεν μπορεί να 
υπερβαίνουν κατά μήνα το σύνολο των πάσης φύσεως τακτικών αποδο¬ 
χών τους. 

3. Ο προσωρινός διευθυντής μπορεί με απόφαση του να παρέχει γε¬ 
νική ή ειδική εξουσιοδότηση εκπροσώπησης του Ινστιτούτου είτε σε 
μέλη του προσωρινού επιστημονικού συμβουλίου είτε σε ερευνητές ή 
υπαλλήλους του Ινστιτούτου. Ομοίως ο προσωρινός διευθυντής μπορεί 
να μεταβιβάζει ορισμένες αρμοδιότητες του στον αναπληρωτή διευθυ¬ 
ντή τομ Ινστιτούτου ή σε υπαλλήλους του Ινστιτούτου. 

4. Ο προσωρινός διευθυντής όταν απουσιάζει ή κωλύεται αναπληρώ¬ 
νεται από τον αναπληρωτή του ο οποίος ορίζεται με απόφαση του ύστερα 
από σύμφωνη γνώμη του επιστημονικού συμβουλίου. Ο Αναπληρωτής 
του προσωρινού διευθυντή είναι μέλος του επιστημονικού συμβουλίου ή 
σε εξαιρετικές περιπτώσεις ερευνητής του Ινστιτούτου. 

Άρθρο 3 

Διοικητική - Οικονομική αυτονομία 

1. Το Ινστιτούτο το οποίο δεν ανήκει στον δημόσιο τομέα, σύμφωνα 
με το άρθρο 17 παρ. 1 του Ν. 2083/92, έχει διοικητική και οικονομική 
αυτονομία. 

2. Το Ινστιτούτο συνδέεται με το τμήμα Φυσικής της Σχολής Θετι¬ 
κών Επιστημών του Πανεπιστημίου Κρήτης κάι συνεργάζεται με ιδιω¬ 
τικό Όμιλο Επιχειρήσεων που αντιπροσωπεύεται από την ΕΛΙΝΟΙΛ - 
Ελληνική Εταιρεία Πετρελαίων Α.Ε., ο οποίος και χρηματοδοτεί το Ιν¬ 
στιτούτο. 

3. Το Ινστιτούτο εποπτεύεται από το Πανεπιστήμιο Κρήτης, μέσω 
του διευθυντή και του επιστημονικού του συμβουλίου του , καθώς και 
από τον Υπουργό Εθνικής Παιδείας και Θρησκευμάτων. Η εποπτεία 
του Υπουργού Εθνικής Παιδείας και Θρησκευμάτων περιλαμβάνει οι¬ 
κονομικό διαχειριστικό και διοικητικό έλεγχο, σχετικά με την νομιμό¬ 
τητα των πράξεων και ενεργειών των οργάνων διοίκησης του. 

Άρθρο 4 
Προσωπικό 

Η διάκριση του προωπικού σε κατηγορίες, τα προσόντα, η διαδικασία 
και η σχέση πρόσληψης, το ύψος των αποδοχών ή των οποιωνδήποτε 
απολαβών και κάθε άλλη σχετική λεπτομέρεια ορίζονται με απόφαση 
του προσωρινού διευθυντή, ύστερα από γνώμη του επιστημονικού συμ¬ 
βουλίου. 

Άρθρο 5 
Πόροι 

Πόροι του Ινστιτούτου είναι: 

α) Κονδύλια από το τακτικό προϋπολογισμό του Υπουργείου Εθνικής 
Παιδείας και θρησκευμάτων ή τον προϋπολογισμό των δημοσίων επεν¬ 
δύσεων. 

β) Ειδικές εισφορές και χρηματοδοτήσεις από δημόσιες επιχειρήσεις, 
άλλους δημόσιους φορείς, ιδιωτικές επιχειρήσεις ή ιδιώτες, διεθνείς ορ- 
γανισούς και δωρεές κάθε είδους με πράξεις εν ζωή ή αιτία θανάτου. 

γ) Έσοδα ή δικαιώματα από τη παροχή υπηρεσιών ή την εκτέλεση 
ερευνητικών έργων ή και πρόσοδοι από περιουσιακά στοιχεία του Ινστι¬ 
τούτου. 

δ) Κάθε άλλο έσοδο. 

Άρθρο 6 

Οικονομική διαχείριση 

1. Τα έσοδα του Ινστιτούτου από οποιαδήποτε πηγή προέρχονται, 
σύμφωνα με τη προηγούμενη παράγραφο, κατατίθενται σε λογαριασμό 
Τράπεζας και η ανάληψη και διάθεσή τους, γίνεται με ειδική εντολή του 
διευθυντή ή εξουσιοδοτημένου από αυτόν υπαλλήλου του Ινστιτού¬ 
του. 

2. Ο ετήσιος τακτικός έλεγχος της οικονομικής διαχείρισης του Ιν¬ 
στιτούτου πραγματοποιείται κάθε χρόνο από δύο ορκωτούς λογιστές 
που ορίζονται από το Σώμα Ορκωτών Λογιστών, ύστερα από αίτηση 
του Ινστιτούτου. Οι δαπάνες του ελέγχου βαρύνουν το Ινστιτούτο. Το 
διαχειριστικό έτος του Ινστιτούτου συμπίπτει με το οικονομικό έτος. Το 
πρώτο διαχειριστικό έτος αρχίζει από την ημέρα της ιδρύσεως του Ινστι¬ 
τούτου. Οι ορκωτοί λογιστές που ασκούν τον έλεγχο υποβάλλουν μέχρι 
το έτος της ιδρύσεως του Ινστιτούτου. Οι ορκωτοί λογιστές που ασκούν 
τον έλεγχο υποβάλλουν μέχρι το τέλος Ιουνίου έκθεση για τη διαχείριση 
και τον απολογισμό του διαχειριστικού έτους που έληξε. Η. έκθεση του 
πορίσματος ελέγχου κοινοποιείται στον εποπτεύοντα Υπουργό Εθνικής 
Παιδείας και Θρησκευμάτων. Ο Υπουργός Εθνικής Παιδείας και Θρη¬ 
σκευμάτων μπορεί να ζητήσει οποτεδήποτε εκτάκτους ελέγχους της οι¬ 
κονομικής διαχείρισης του Ινστιτούτου. Λεπτομέρειες σχετικά με την οι¬ 
κονομική διαχείριση κατά τη μεταβατική περίοδο ρυθμίζονται με απο¬ 
φάσεις του προσωρινού διευθυντή, ύστερα από γνώμη του Επιστημονι¬ 
κού Συμβουλίου. 

Άρθρο 7 

Για τον διορισμό του Αναπληρωτή Διευθυντή του Ινστιτούτου και του 
Επιστημονικού Συμβουλίου εκδίδεται διαπιστωτική απόφαση του 
Υπουργού Εθνικής Παιδείας και Θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
--♦- 

Αριθ. Β1/741 (6) 

Διοίκηση και λειτουργία του Ερευνητικού Πανεπιστημιακού Ινστιτούτου 

Μελέτης και Αντιμετώπισης Γενετικών και Κακοήθων Νοσημάτων 

της Παιδικής Ηλικίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 28 παρ. 17 και 21 του Ν. 2083/92 
(Α' 159) και β) του άρθρου 29 του Ν. 1558/1986 όπως αυτό προστέ¬ 
θηκε με το άρθρο 27 του Ν. 2081/92 (Α 154). 

2. Το έγγραφο Β1/559/29.9.92 με το οποίο ζητήθηκε η γνώμη 

της Γενικής Συνέλευσης του Τμήματος Ιατρικής του Πανεπιστημίου 
Αθηνών και ότι έχει παρέλθει άπρακτη η προθεσμία που ορίζουν οι δια¬ 
τάξεις του άρθρου 50 παρ. 3 του Ν. 1268/82 και - - 

3. Το γεγονός ότι από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4. Το αριθ. 1912/14.12.92 έγγραφο της Ιατρικής Σχολής του Πα¬ 
νεπιστημίου Αθηνών, αποφασίζουμε: 

Άρθρο 1 
Γενικές Διατάξεις 

Μέχρι να εκδοθεί το προεδρικό διάταγμα που προβλέπεται από τις 
διατάξεις των παρ. 2 και 3 του άρθρου 17 του Ν. 2083/92 για να προ¬ 
σαρμοστεί στις διατάξεις του άρθρου αυτού το προβλεπόμενο από το άρ¬ 
θρο 28 παρ. 21 του ίδιου νόμου Ερευνητικό Πανεπιστημιακό Ινστιτούτο 
(ΕΠΙ) με την επωνυμία «Ινστιτούτο Μελέτης και Αντιμετώπισης Γενετι¬ 


κών και Κακοήθων Νοσημάτων της Παιδικής Ηλικίας», η διοίκηση και 
η εν γένει λειτουργία του ασκείται από τον προσωρινό διευθυντή αυτού 
κατά τα οριζόμενα στην απόφαση αυτή. 

Άρθρο 2 

Διοίκηση 

1. Ο προσωρινός διευθυντής αποφασίζει για κάθε θέμα που αφορά 
στη διοίκηση και λειτουργία του Ινστιτούτου, στη διαχείριση της περιου¬ 
σίας και των πόρων αυτού καθώς και για κάθε ενέργεια που σχετίζεται 
με την εκπλήρωση των σκοπών του, όλπως αυτοί καθορίζονται στο 
πρώτο εδάφιο της παρ. 21 του άρθρου 28 του Ν. 2083/92. 

Ειδικότερα ο.προσωρινός διευθυντής. 

α. Διευθύνει το Ινστιτούτο και μεριμνά για την οργάνωση και την εύ¬ 
ρυθμη λειτουργία του. 

β. Εκπροσωπεί το Ινστιτούτο στα Δικαστήρια στις Αρχές και στις 
σχέσεις του με κάθε τρόπο. 1 

γ. Καταρτίζει το πλαίσιο της ερευνητικής δραστηριότητας και καθο¬ 
ρίζει τις διαδικασίες αξιολόγησης, επιλογής και χρηματοδότησης ερευ¬ 
νητικών έργων. 

δ. Συντονίζει τις διάφορες ερευνητικές δραστηριότητες και λαμβάνει 
τα αναγκαία μέτρα για την εύρυθμη λειτουργία τους. 

ε. Φροντίζει για την κατάρτιση του προϋπολογισμού, απολογισμού 
και ισολογισμού του Ινστιτούτου. 

στ. Αναζητεί πηγές χρηματοδότησης και ενεργεί κάθε πράξη που εί¬ 
ναι απαραίτητη για την εξασφάλιση χρηματικών πόρων. 

ζ. Αποδέχεται τις κάθε είδους επιχορηγήσεις, δωρεές και εισφορές 
τρίτων και καθορίζει τους ειδικότερους όρους αποδοχής και διάθεσής 
τους. 

η. Αποφασίζει για την πρόσληψη του αναγκαίου προσωπικού, εφόσον 
υπάρχουν στον προϋπολογισμό του Ινστιτούτου οι σχετικές πιστώσεις. 

θ. Υπογράφει τα έγγραφα του Ινστιτούτου. 

2. Για την άσκηση αρμοδιοτήτων ο προσωρινός διευθυντής επικου- 
ρείται στο έργο του από επιστημονική επιτροπή Ιατρικής Ηθικής, η 
οποία αποτελεΐται από: 

α) Τον προσωρινό διευθυντή του Ινστιτούτου ως Πρόεδρο. 

β) Τρία (4) μέλη ΔΕΠ ειδικότητας Παιδιατρικής από τα οποία ένα 
της βαθμίδας του Καθηγητή και τα δύο άλλα της βαθμίδας του Ανα¬ 
πληρωτή Καθηγητή. 

γ) Ένας (1) ιατρός ειδικευμένος στη μεταμόσχευση μυελού των 
οστών. 

δ) Ένα (1) μέλος ΔΕΠ με ιδιαίτερη ειδίκευση στον τομέα της αιματο- 
λογίας-ογκολογίας και 

ε) Ένας εκπρόσωπος από κάθε φορέα με τον οποίο συνεργάζεται το 
Ινστιτούτο, κατά τα οριζόμενα στο άρθρο 3. 

Κύριο έργο της Επιτροπής Ιατρικής Ηθικής είναι η επιλογή των 
ασθενών για μεταμόσχευση με αποκλειστικό γνώμονα το συμφέρον του 
ασθενούς κάτω από τις συγκεκριμένες συνθήκες λειτουργίας του Ινστι¬ 
τούτου. 

3. Με απόφαση του προσωρινού διευθυντή μπορεί να συγκροτούνται 
και άλλες επιτροπές οι οποίες κρίνονται απαραίτητες για την απρόσκο¬ 
πτη λειτουργία του Ινστιτούτου και την υποβοήθηση του έργου του Διευ¬ 
θυντή. 

4. Ο προσωρινός διευθυντής μπορεί με απόφασή του να παρέχει γε¬ 
νική ή ειδική εξουσιοδότηση εκπροσώπησης του Ινστιτούτου είτε σε 
μέλη της Επιτροπής Ιατρικής Ηθικής είτε σε ερευνητές ή υπαλλήλους 
του Ινστιτούτου. 

Ομοίως ο προσωρινός διευθυντής μπορεί να μεταβιβάζει ορισμένες 
αρμοδιότητές του σε υπαλλήλους του Ινστιτούτου. 

5. Ο προσωρινός διευθυντής όταν απουσιάζει ή κωλύεται αναπληρώ¬ 
νεται από τον αναπληρωτή του ο οποίος ορίζεται με απόφασή του. Ο 
αναπληρωτής του προσωρινού διευθυντή μπορεί να είναι μέλος της Επι¬ 
τροπής Ιατρικής Ηθικής ή σε εξαιρετικές περιπτώσεις Ερευνητής του Ιν¬ 
στιτούτου. 

Άρθρο 3 

Διοικητική - Οικονομική αυτονομία 

1. Το Ινστιτούτο το οποίο δεν ανήκει στον δημόσιο τομέα, σύμφωνα 
με το άρθρο 17 παρ. 1 του Ν. 2083/92, έχει διοικητική και οικονομική 
αυτονομία. 

2. Το Ινστιτούτο συνδέεται με την Ιατρική Σχολή του Πανεπιστημίου 
Αθηνών και συνεργάζεται με το Νοσοκομείο Παίδων «Η Αγία Σοφία». 

Το Ινστιτούτο στεγάζεται στο Χωρέμειο Ερευνητικό Εργαστήριο της Α' 
Παιδιατρικής Κλινικής του Παν. Αθηνών. Το Ινστιτούτο συνεργάζεται 
άμεσα με την Α' Παιδιατρική Κλινική καθώς και τα εξειδικευμένα πανε¬ 
πιστημιακά εργαστήρια τα οποία προσφέρουν μέσα από τις ήδη ανε¬ 
πτυγμένες δραστηριότητες τη βασική επιστημονική υποδομή. 

3. Το Ινστιτούτο συνεργάζεται με τα κατά τις διατάξεις του Αστικού 
Κώδικα και των συναφών νόμων αναγνωρισμένα σωματεία με την επω¬ 
νυμία «ΣΥΛΛΟΓΟΣ ΦΙΛΩΝ ΤΩΝ ΚΑΡΚΙΝΟΠΑΘΩΝ ΠΑΙΔΙΩΝ Η 
ΕΛΠΙΔΑ» και β) «ΣΥΛΛΟΓΟΣ ΓΟΝΙΩΝ ΠΑΙΔΙΩΝ ΜΕ ΝΕΟΠΛΑ- 
ΣΜΑΤΙΚΗ ΑΣΘΕΝΕΙΑ “Η ΦΛΟΓΑ”», τα οποία και χρηματοδοτούν 
το Ινστιτούτο. 

4. Το Ινστιτούτο εποπτεύεται από το Πανεπιστήμιο Αθηνών μέσω 
του προσωρινού διευθυντή καθώς και από τον Υπουργό ΕΘνικής Παι¬ 
δείας και Θρησκευμάτων. Η εποπτεία του Υπουργού περιλαμβάνει οι¬ 
κονομικό διαχειριστικό και διοικητικό έλεγχο, σχετικά με τη νομιμό¬ 
τητα των πράξεων και ενεργειών των οργάνων διοίκησής του. 

Άρθρο 4 
Προσωπικό 

1. Η διάκριση του προωπικού σε κατηγορίες, τα προσόντα, η διαδι¬ 
κασία και η σχέση πρόσληψης, το ύψος των αποδοχών ή των οποιωνδή- 
ποτε απολαβών και κάθε άλλη σχετική λεπτομέρεια ορίζονται με από¬ 
φαση του προσωρινού διευθυντή. 

2. Το προσωπικό που μπορεί να προσληφθεί κατά την μεταβατική 
περίοδο δεν μπορεί να υπερβεί τα δέκα (10) άτομα. Προϋπόθεση για την 
πρόσληψη είναι η ύπαρξη στον Προϋπολογισμό του Ινστιτούτου σχετι¬ 
κής πίστωσης. 

3. Σε μέλη ΔΕΠ των ΑΕΙ, σε επιστήμονες αναγνωρισμένου επιστη¬ 
μονικού κύρους και σε άτομα εξαιρετικής εμπειρίας μπορεί να ανατίθε¬ 
ται η διεξαγωγή ερευνητικού, επιστημονικού και οργανωτικού έργου. 

Άρθρο 5 
Πόροι 

Πόροι του Ινστιτούτου είναι: 

α) Κονδύλια από το τακτικό προϋπολογισμό του Υπουργείου Εθνικής 
Παιδείας και Θρησκευμάτων ή τον προϋπολογισμό των δημοσίων επεν¬ 
δύσεων. 

β) Ειδικές εισφορές και χρηματοδοτήσεις από δημόσιες επιχειρήσεις, 
άλλους δημόσιους φορείς, ιδιωτικές επιχειρήσεις ή ιδιώτες, διεθνείς ορ¬ 
γανισμούς και δωρεές κάθε είδους με πράξεις εν ζωή ή αιτία θανάτου. 

γ) Έσοδα ή δικαιώματα από τη παροχή υπηρεσιών ή την εκτέλεση 
ερευνητικών έργων ή και πρόσοδοι από περιουσιακά στοιχεία του Ινστι¬ 
τούτου. 

δ) Κάθε άλλο έσοδο. 

Άρθρο 6 

Οικονομική διαχείριση 

1. Τα έσοδα του Ινστιτούτου από οποιαδήποτε πηγή προέρχονται, 
σύμφωνα με τη προηγούμενη παράγραφο, κατατίθενται σε λογαριασμό 
Τράπεζας και η ανάληψη και διάθεσή τους, γίνεται με ειδική εντολή του 
διευθυντή ή εξουσιοδοτημένου από αυτόν υπαλλήλου του Ινστιτού¬ 
του. 

2. Ο ετήσιος τακτικός έλεγχος της οικονομικής διαχείρισης του Ιν¬ 
στιτούτου πραγματοποιείται κάθε χρόνο από δύο ορκωτούς λογιστές 
που ορίζονται από το Σώμα Ορκωτών Λογιστών, ύστερα από αίτηση 
του Ινστιτούτου. Οι δαπάνες του ελέγχου βαρύνοι#; το Ινστιτούτο. Το 
διαχειριστικό έτος του Ινστιτούτου συμπίπτει με το οικονομικό έτος. Το 
πρώτο διαχειριστικό έτος αρχίζει από την ημέρα της ιδρύσεως του Ινστι¬ 
τούτου. Οι ορκωτοί λογιστές που ασκούν τον έλεγχο υποβάλλουν μέχρι 
το τέλος Ιουνίου έκθεση για τη διαχείριση και τον απολογισμό του δια¬ 
χειριστικού έτους που έληξε. Η έκθεση του πορίσματος ελέγχου κοινο¬ 
ποιείται στον εποπτεύοντα Υπουργό Εθνικής Παιδείας και Θρησκευμά¬ 
των. Ο Υπουργός Εθνικής Παιδείας και Θρησκευμάτων μπορεί να ζη¬ 
τήσει οποτεδήποτε εκτάκτους ελέγχους της οικονομικής διαχείρισης 


του Ινστιτούτου. Λεπτομέρειες σχετικά με την οικονομική διαχείριση 
κατά τη μεταβατική περίοδο ρυθμίζονται με αποφάσεις του προσωρινού 
διευθυντή. 

Άρθρο 7 

Ο προσωρινός διευθυντής κατά την μεταβατική περίοδο προσφέρει 
τις υπηρεσίες του χωρίς αμοιβή. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 21 Δεκεμβρίου 1992 

ο ΥΠΟΥΡΓΟΣ: 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Β1/738 (7) 

Διοίκηση και λειτουργία του Ερευνητικού Πανεπιστημιακού Ινστιτούτου 
Ελληνικής Συνταγματικής Ιστορίας και Συνταγματικής Επιστήμης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 17 παρ. 10 του Ν. 2083/92 «Εκ¬ 
συγχρονισμός της Ανώτατης Εκπαίδευσης» (Α' 159) β) του άρθρου 27 
του Ν. 2081/1992 «Ρύθμιση του θεσμού των Επιμελητηρίων κ.λπ.» 
(Α 154) και την υπ’ αριθμ. 550/7.10.1992 εγκύκλιο της Γραμμα¬ 
τείας του Υπουργικού Συμβουλίου, κατ’ εφαρμογή των οποίων βε- 
βαιούται ότι δεν προκαλείται δαπάνη σε βάρος του κρατικού προϋπολο¬ 
γισμού. 

2. Το έγγραφο Β1/559/29.9.92 του Υπουργείου Εθνικής Παιδείας 
και Θρησκευμάτων, αποφασίζουμε: 

Άρθρο 1 

Μέχρι να εκδοθεί το προεδρικό διάταγμα που.προβλέπεται από τις 
διατάξεις των παρ. 2 και 3 του άρθρου 17 του Ν. 2083/92 για την 
προσαρμογή των διατάξεων που διέπουν το Ερευνητικό Πανεπιστη¬ 
μιακό Ινστιτούτο Ελληνικής Συνταγματικής Ιστορίας και Συνταγματι¬ 
κής Επιστήμης που προβλέπεται από το Π.Δ. 272/1989 (Α’ 129) και 
τα άρθρα 10 του Ν. 1771/1988 (Α' 71) και 112 του Ν. 1892/1990 
(Α’ 101), η διοίκηση και η εν γένει λειτουργία αυτού ασκείται σύμφωνα 
με τα οριζόμενα στα επόμενα άρθρα. 

Άρθρο 2 

1. Η διοίκηση του Ερευνητικού Πανεπιστημιακού Ινστιτούτου Ελλη¬ 
νικής Συνταγματικής Ιστορίας και Συνταγματικής Επιστήμης ασκείται 
από το διευθυντή και παντεμελές προσωρινό διοικητικό συμβούλιο, το 
οποίο αποτελείται από: 

α) Το διευθυντή του Ινστιτούτου, ως Πρόεδρο και 

β) Τέσσερις (4) Ερευνητές - μέλη του Επιστημονικού Συμβουλίου του 
Ινστιτούτου του οποίου η σύνθεση προβλέπονταν από το άρθρο 4 του 
Π.Δ. 272/1989 και άρθρο 10 παρ. 4 του Ν. 1771/1988. 

2. Το προσωρινό διοικητικό συμβούλιο ασκεί τη γενική διοίκηση και 
διαχείριση των υποθέσεων του Ινστιτούτου και λαμβάνει αποφάσεις για 
όλα τα ζητήματα που αφορούν στους σκοπούς του. 

Στα πλαίσια αυτά το διοικητικό συμβούλιο: 

α) Εποπτεύει, ελέγχει και κατευθύνει τις υπηρεσίες του Ινστιτούτου. 

β) Χαράσει τη γενική ερευνητική πολιτική του Ινστιτούτου. 

γ) Προσλαμβάνει το προσωπικό του Ινστιτούτου, καθορίζει την εργα¬ 
σιακή σχέση πρόσληψής του και αποφασίζει για τα θέματα της υπηρε¬ 
σιακής του κατάστασης, πειθαρχίας και αποδοχών του. 

δ) Καθορίζει την οικονομική πολιτική του Ινστιτούτου. 

3. Ο διευθυντής του Ινστιτούτου έχει τις ακόλουθες αρμοδιότη¬ 
τες: 

α) Εκπροσωπεί το Ινστιτούτο και διευθύνει όλες τις υπηρεσίες του. 

β) Προεδρεύει και εισηγείται στις συνεδριάσεις του διοικητικού συμ¬ 
βουλίου. 

γ) Συντάσσει το ερευνητικό και αναπτυξιακό πρόγραμμα του Ινστι¬ 
τούτου και τον υποβάλλει για έγκριση στο διοικητικό συμβούλιο. 

δ) Καταρτίζει τον προϋπολογισμό του Ινστιτούτου και τον υποβάλλει 
για έγκριση στο διοικητικό συμβούλιο. 

4. Τα θέματα τα σχετικά με τη σύγκληση και την εν γένει λειτουργία 

του διοικητικού συμβουλίου καθορίζονται με απόφασή του κατά την 
πρώτη συνεδρίαση. 

5. Το προσωρινό διοικητικό συμβούλιο κατά την πρώτη του συνε¬ 
δρίαση ορίζει ένα εκ των μελών του ως αναπληρωτή του διευθυντή τον 
οποίο αναπληρώνει όταν ελλείπει ή κωλύεται. 

Άρθρο 3 

Οι κατηγορίες του προσωπικού του Ινστιτούτου, τα προσόντα, η δια¬ 
δικασία και η σχέση πρόσληψής του, το ύψος των αποδοχών ή της αμοι¬ 
βής ή των οποιωνδήποτε απολαβών του, καθώς και κάθε άλλη σχετική 
λεπτομέρεια ορίζονται με απόφαση του διοικητικού συμβουλίου ύστερα 
από εισήγηση του διευθυντή. 

Άρθρο 4 

Οι διατάξεις των άρθρων 2, 5, 10 και 13 του Π.Δ. 272/89 όπως 
ισχύουν που αναφέρονται στους σκοπούς, στη διάρθρωση, στους πόρους 
και στη διαχείριση και στους οικονομικούς ελέγχους του Ινστιτούτου 
εξακολουθούν να ισχύουν και κατά την μεταβατική περίοδο. 

Άρθρο 5 

Οι αποδοχές του διευθυντή του Ινστιτούτου, το ύψος των οποίων δεν 


μπορεί να υπερβαίνει κατά μήνα το σύνολο των πάσης φύσεως τακτικών 
αποδοχών του, καθορίζονται με απόφαση του διοικητικού συμβουλίου 
του Ινστιτούτου, εφόσον υπάρχουν εξασφαλισμένες οι (αναγκαίες πιστώ¬ 
σεις. 

Άρθρο 6 

Το πάσης φύσεως προσωπικό που είχε προσληφθεί στο Ινστιτούτο μέ¬ 
χρι τη δημοσίευση του Ν. 2083/92 συνεχίζει να προσφέρει τις υπηρε¬ 
σίες του μέχρι να λήξει η σύμβασή του ή να ολοκληρώσει το έργο του. 

Άρθρο 7 

Θέματα που τυχόν ανακύπτουν κατά την μεταβατική περίοδο λει¬ 
τουργίας του Ινστιτούτου ρυθμίζονται με αποφάσεις του διοικητικού 
συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



